b"\n_START_ARTICLE_\n99 Records\n_START_SECTION_\nHistorie\n_START_PARAGRAPH_\nDen britiske designeren Gina Franklyn solgte britisk motekl\xc3\xa6r fra sin butikk 99, lokalisert ved 99 MacDougal Street i New Yorks Greenwich Village. Hun ble kj\xc3\xa6reste med Ed Bahlman som solgte uavhengige og alternative musikksingler i butikken. I l\xc3\xb8pet av en reise til England kj\xc3\xb8pte han og Franklyn kofferter med musikk, s\xc3\xa6rlig fra Rough Trade, en butikkjede som solgte uavhengig musikk i England. De fokuserte p\xc3\xa5 punk og uavhengige musikk, og ble en vellykket rival til Bleecker Bob's i West Village. Butikken hadde ogs\xc3\xa5 et utvalg med funk og reggae. Butikkens kunstappell sto i kontrast til mange av de andre forretningene i nabolaget, som Bush Tetras\xe2\x80\x99 medlem Dee Pop karakteriserte som \xc2\xabskikkelig Bob Dylan-territorium.\xc2\xbb Journalisten og musikeren Vivien Goldman beskrev brutikken som \xc2\xabet milj\xc3\xb8... (som hadde) en meget kreativ atmosf\xc3\xa6re.\xc2\xbb_NEWLINE_Musikeren Glenn Branca opps\xc3\xb8kte Bahlman for \xc3\xa5 forsl\xc3\xa5 at han burde starte et plateselskap og utgi hans plate. Bahlman hadde liten kunnskap om innspilling av musikk, presse LP-er, og distribuere plater, men Branca hadde en del erfaring med Theoretical Records. Bahlman gikk med p\xc3\xa5 forslaget og produserte Lesson No. 1, den f\xc3\xb8rste utgivelsen til 99 Records. Plateselskapet distribuerte hovedsakelig gjennom sin egen butikk, men ogs\xc3\xa5 via kanaler som Jem Records, Important, og Sky Disk. I 1980 og 1981 utga plateselskapet flere plater for lokale band, en del som hadde en viss suksess p\xc3\xa5 danseklubber. Bush Tetras og ESG havnet p\xc3\xa5 hitlistene for disco, og 99 Records hadde sine mest vellykte utgivelser med ESG og Liquid Liquid._NEWLINE_Terry Tolkin, som drev plateselskapet No.6 Records, arbeidet ogs\xc3\xa5 ved 99 f\xc3\xb8r han ble en del av ledelsen ved A&R ved Elektra Records. Bahlman var mentor for Rick Rubin, grunnlegger av Def Jam, og hjalp til med \xc3\xa5 distribuere plateselskapet f\xc3\xb8rste utgivsler. _NEWLINE_I 1981 ble forholdet mellom Bahlman og Branca vanskelig, s\xc3\xa6rlig etter at Bahlmans avslo \xc3\xa5 signere Sonic Youth. Branca startet da sitt eget plateselskap, Neutral Records, og katalogen til 99 Records ble redusert til ESG og Liquid Liquid. Bahlman hevdet at over hundre band hadde kommet med foresp\xc3\xb8rsel for \xc3\xa5 utgi musikk via 99 Records, men en slik vekst ville ha \xc3\xb8delagt plateselskapets identitet. 99 Records hadde kun en eneste utgivelse det p\xc3\xa5f\xc3\xb8lgende \xc3\xa5ret._NEWLINE_I 1983 utga hihoperen Melle Mel ut sangen \xc2\xabWhite Lines (Don't Don't Do It)\xc2\xbb som benyttet elementer fra sangen \xc2\xabCavern\xc2\xbb til Liquid Liquid. 99 Records saks\xc3\xb8kte Mels plateselskap Sugar Hill Records for plagiat.Tolkin og Liquid Liquids medlem Richard McGuire hadde begge anklaget Sugar Hill Records for \xc3\xa5 sl\xc3\xa5 tilbake ved benytte skremselstaktikk, blant annet \xc3\xa5 leie noen til skremme 99s kunder med en machete.  Tolkin hevdet at Bahlman nektet \xc3\xa5 bes\xc3\xb8ke butikken i et og halvt \xc3\xa5r og hevdet at Bahlman jevnlig mottok trusler. Franklyn avviste disse anklagene som \xc2\xabfullstendige overdrivelser\xc2\xbb. Sugar Hill ble beordret av rettsvesenet til \xc3\xa5 betale $660 000, men isteden erkl\xc3\xa6rte selskapet seg konkurs kort tid etter. Tidlig i 1986 solgte Bahlman 99s lagerbeholdning og dro avsted.\n_START_SECTION_\nEtterspill\n_START_PARAGRAPH_\nEtter at selskapet ble oppl\xc3\xb8st har 99 Records\xe2\x80\x99 omd\xc3\xb8mme og dets musikere stadig vokst. Branca vokste komponist i l\xc3\xb8pet av 1980-tallet og med den nye populariteten til post-punk og post-disco, har ESG og Liquid Liquid dannet seg p\xc3\xa5 nytt og spilt p\xc3\xa5 flere internasjonale festivaler. Bahlmans har avvist \xc3\xa5 gi fra seg masterinnspillingene til 99 Records\xe2\x80\x99 musikere. Av den grunn har en del band arbeidet via britiske selskap for \xc3\xa5 gjenutgi sine tidligere utgivelser._NEWLINE_I l\xc3\xb8pet av 2000-tallet har 99s arrangementer rettledet milj\xc3\xb8et for dansemusikk i New York, s\xc3\xa6rskilt plateselskapet for dansepunk, DFA Records. Musikeren James Murphy har omtalt 99 Records som sitt favorittplateselskap, og det har v\xc3\xa6rt en betydelig innflytelse p\xc3\xa5 hans bassteknikk med bandet LCD Soundsystem. Selskapet har ogs\xc3\xa5 blitt sitert som en betydelig innflytelse p\xc3\xa5 band som Franz Ferdinand og Futureheads."